ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
റോസ്ഗാർ മേളകളെക്കുറിച്ചുള്ള കേന്ദ്രമന്ത്രി ഡോ ജിതേന്ദ്ര സിംഗിന്റെ ലേഖനം പ്രധാനമന്ത്രി പങ്കുവെച്ചു
യുവാക്കളെ ശാക്തീകരിക്കുന്ന റോസ്ഗാർ മേളകളെക്കുറിച്ചുള്ള കേന്ദ്രമന്ത്രി ഡോ ജിതേന്ദ്ര സിങ്ങിന്റെ ലേഖനം പ്രധാനമന്ത്രി ശ്രീ നരേന്ദ്ര മോദി പങ്കുവെച്ചു.
കേന്ദ്ര പേഴ്സണൽ, പബ്ലിക് ഗ്രീവൻസ് ആൻഡ് പെൻഷൻ സഹമന്ത്രി ഡോ ജിതേന്ദ്ര സിംഗിന്റെ ട്വീറ്റ് റീട്വീറ്റ് ചെയ്തുകൊണ്ട് പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"റോസ്ഗാർ മേളകൾ യുവാക്കളെ ശാക്തീകരിക്കുകയും ദേശീയ വികസനത്തിൽ ഉത്തേജകമായി പ്രവർത്തിക്കാൻ അവരെ പ്രോത്സാഹിപ്പിക്കുകയും ചെയ്യുന്നതെങ്ങനെയെന്ന് കേന്ദ്രമന്ത്രി ഡോ ജിതേന്ദ്ര സിംഗ് വിശദീകരിക്കുന്നു."
Union Minister @DrJitendraSingh elaborates how Rozgar Melas are empowering the youth and encouraging them to act as catalyst in national development. https://t.co/hIDzJ2Sd4X
— PMO India  June 13, 2023
പ്രധാനമന്ത്രിയുടെ ഓഫീസ്
ബംഗ്ലാദേശ് വിദേശകാര്യ മന്ത്രി പ്രധാനമന്ത്രിയെ സന്ദര്ശിച്ചു
ബംഗ്ലാദേശ് വിദേശകാര്യ മന്ത്രി ഡോ. എ.കെ. അബ്ദുല് മൊമെന് ന്യൂ ഡല്ഹിയില് ഇന്ന് പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശിച്ചു.
വിദേശകാര്യ മന്ത്രിയായി ചുമതലയേറ്റത്തില് പ്രധാനമന്ത്രി ഡോ. മൊമനെ അഭിനന്ദിച്ചു. തന്റെ പ്രഥമ വിദേശ സന്ദര്ശന ലക്ഷ്യസ്ഥാനമായി ഇന്ത്യയെതിരഞ്ഞെടുത്തതിനെ അദ്ദേഹത്തെ ശ്ലാഖിച്ചു.
ഉഭയകക്ഷി ബന്ധങ്ങളില് അടുത്തിടെയുണ്ടായ വികാസങ്ങള് ഡോ. അബ്ദുല് മൊമെന് പ്രധാനമന്ത്രിയെ ധരിപ്പിച്ചു
ഇന്ത്യ-ബംഗ്ളാദേശ് ബന്ധങ്ങള് കഴിഞ്ഞ കുറേ വര്ഷങ്ങളായി ഉയര്ച്ചയുടെ പാതയിലാണെന്ന് പ്രധാനമന്ത്രി പറഞ്ഞു. പ്രധാനമന്ത്രി ഷെയ്ഖ് ഹസീനയുടെ പുതിയ ഭരണ കാലത്തു് ഈ മുന്നേറ്റം കെട്ടിപ്പടുക്കാന് ബംഗ്ലാദേശുമൊത്തു് പ്രവര്ത്തിക്കാനുള്ള ഇന്ത്യയുടെ പ്രതിബദ്ധത പ്രധാനമന്ത്രി ആവര്ത്തിച്ചു വ്യക്തമാക്കി.
(ND MRD - 97
ധനകാര്യ മന്ത്രാലയം
1961 ലെ ആദായനികുതി നിയമ പ്രകാരമുള്ള വിവിധ ഫോമുകളുടെ ഇലക്രേ്ടാണിക് ഫയലിംഗിനുള്ള തീയതികള് സി.ബി.ഡി.ടി നീട്ടി
ആദായനികുതി നിയമം, 1961-ലെ വ്യവസ്ഥകള്ക്കനുസൃതമായി ആദായനികുതി നിയമത്തിലെ ചട്ടങ്ങള് 1962 പ്രകാരമുള്ള ചില ഫോമുകളുടെ ഇലക്രേ്ടാണിക് ഫയലിംഗില് നികുതിദായകരും മറ്റ് പങ്കാളികളും ചൂണ്ടിക്കാട്ടിയ ബുദ്ധിമുട്ടുകള് പരിഗണിച്ച്, കേന്ദ്ര പ്രത്യക്ഷ നികുതി ബോര്ഡ്  അത്തരം ഫോമുകളുടെ ഇലക്രേ്ടാണിക് ഫയലിംഗിനുള്ള അവസാന തീയതികള് 2021 ഓഗസ്റ്റ് 8 ലെ സര്ക്കുലര് നമ്പര് 15/2021 കൂടുതല് നീട്ടി. വിശദാംശങ്ങള് താഴെ പറയുന്നു:
1. 2021 ജൂണ് 30 ന് അവസാനിക്കുന്ന ത്രൈമാസത്തില് പണമടയ്ക്കല് സംബന്ധിച്ച് അംഗീകൃത ഡീലര് നല്കേണ്ട ഫോം നമ്പര് 15 സി.സി.യിലെ ത്രൈമാസ പ്രസ്താവന, നിയമം 37 ബി.ബി ചട്ടപ്രകാരം 2021 ജൂലൈ 15 -നോ അതിനുമുമ്പോ നല്കേണ്ടതാണ്. ഇത് 2021 ജൂണ് 25ലെ സര്ക്കുലര് നമ്പര് 12 പ്രകാരം 2021 ജൂലൈ 31 വരെ നീട്ടിയിരുന്നു. അത് 2021 ഓഗസ്റ്റ് 31നോ അതിന് മുമ്പോ സമര്പ്പിച്ചാല് മതിയാകും.
2. 202021 സാമ്പത്തിക വര്ഷത്തിലെ ഫോം നമ്പര് 1 ലെ തുല്യതാ ലെവി പ്രസ്താവന, 2021 ജൂണ് 30-നോ അതിനു മുമ്പോ ഫയല് ചെയ്യേണ്ടതായിരുന്നു, 2021 ജൂണ് 25ലെ സര്ക്കുലര് 12 പ്രകാരം ജൂണ് 30 വരെ നീട്ടിയിരുന്നു. അത് ഓഗസ്റ്റ് 31 -നോ അതിനു മുമ്പോ ഫയല് ചെയ്താല് മതി
3. മുന്വര്ഷമായ 2020-21-ല് പണം അടച്ചതിന്റെയോ അല്ലെങ്കില് ഒരു നിക്ഷേപക ഫണ്ടില് ക്രെഡിറ്റ് ചെയ്തതോ ഫോം നമ്പര് 64ഡിയില് ഒരു യൂണിറ്റ് ഉടമ നല്കുന്ന സ്റ്റേറ്റ്മെന്റ് നിയമത്തിലെ 12 സി.ബി ചട്ടപ്രകാരം 2021 ജൂണ് 15ന് സമര്പ്പിക്കേണ്ടതായിരുന്നു. അത് 2021 ജൂണ് 25ലെ സര്ക്കുലര് 12 പ്രകാരം ജൂലൈ 15 വരെ നീട്ടിയിരുന്നു. അത് 2021 സെപ്റ്റംബര് 15നോ അതിന് മുമ്പോ സമര്പ്പിച്ചാല് മതിയാകും.
4. മുന്വര്ഷമായ 2020-21-ല് പണം അടച്ചതിന്റെയോ അല്ലെങ്കില് ഒരു നിക്ഷേപക ഫണ്ടില് ക്രെഡിറ്റ് ചെയ്തതോ ഫോം നമ്പര് 64സിയില് ഒരു യൂണിറ്റ് ഉടമ നല്കുന്ന സ്റ്റേറ്റ്മെന്റ് നിയമത്തിലെ 12 സി.ബി ചട്ടപ്രകാരം 2021 ജൂണ് 30ന് സമര്പ്പിക്കേണ്ടതായിരുന്നു. അത് 2021 ജൂണ് 25ലെ സര്ക്കുലര് 12 പ്രകാരം ജൂലൈ 31 വരെ നീട്ടിയിരുന്നു. അത് 2021 സെപ്റ്റംബര് 15നോ അതിന് മുമ്പോ സമര്പ്പിച്ചാല് മതിയാകും.
അതിനുപുറമെ, ചില ഫോമുകളുടെ ഇ-ഫയലിംഗിനുള്ള യൂട്ടിലിറ്റി ലഭ്യമല്ലാത്തതിനാല്, അത്തരം ഫോമുകളുടെ ഇലക്രേ്ടാണിക് ഫയലിംഗിനുള്ള തീയതികള് നീട്ടാന് സി.ബി.ഡി.ടി തീരുമാനിച്ചു:
1. 2021 ജൂണ് 30 -ന് അവസാനിക്കുന്ന ത്രൈമാസത്തില് ഫോം നമ്പര് 10ബി.ബി.ബിയില് ഒരു പെന്ഷന് ഫണ്ട് ഇന്ത്യയില് നടത്തിയ ഓരോ നിക്ഷേപവും സംബന്ധിച്ച് അറിയിപ്പ് നല്കേണ്ടതുണ്ട്, നിയമത്തിലെ ചട്ടം 2ഡി.ബി പ്രകാരം 2021 ജൂലൈ 31 -നോ അതിനുമുമ്പോ നല്കണമായിരുന്നു, അത് 2021 സെപ്റ്റംബര് 30 നോ അതിനു മുമ്പോ നല്കിയാല് മതി
(2.. 2021 ജൂണ് 30 ന് അവസാനിക്കുന്ന ത്രൈമാസത്തില് ഫോം II എസ്.ഡബ്ല്യൂ.എഫില് ഇന്ത്യയില് നടത്തിയ നിക്ഷേപങ്ങളെ സംബന്ധിച്ച് സോവറിന് വെല്ത്ത് ഫണ്ട് നല്കേണ്ട അറിയിപ്പ്, 2020 ജൂലൈ 22ലെ സര്ക്കുലര് 15 പ്രകാരം ജൂലൈ 31ന് മുമ്പ് സമര്പ്പിക്കണമായിരുന്നു, അത് 2021 സെപ്റ്റംബര് 30നോ അതിന് മുമ്പോ സമര്പ്പിച്ചാല് മതി.
ഇന്ന് 2021 ഓഗസ്റ്റ് 3ന് എഫ്.മ്പര് 225/49/2021/ഐ.ടി.എ- II ല് നമ്പറായി 15/2021 സി.ബി.ഡി.ടി സര്ക്കുലര് പുറപ്പെടുവിച്ചിട്ടുണ്ട്. അത് www.incometaxindia.gov.in ലഭിക്കും. 2021 ജൂണ് 25ലെ സര്ക്കുലര് നമ്പര് 12 പ്രകാരം കാലാവധി പരിധി കഴിഞ്ഞശേഷം ഇ-ഫയല് ചെയ്ത മുകളില് പറഞ്ഞ ഫോമുകള് അല്ലെങ്കില് സര്ക്കുലര് പുറപ്പെടുവിച്ച ദിവസം വരെയുള്ള ബന്ധപ്പെട്ട വ്യവസ്ഥകള് പ്രകാരമുള്ളവ അതിനനുസരിച്ച് ക്രമീകരിക്കപ്പെടുമെന്നും ഈ പറഞ്ഞ സര്ക്കുലറില് വ്യക്തമാക്കിയിട്ടുണ്ട്.
ആഭ്യന്തരകാര്യ മന്ത്രാലയം
രക്തസാക്ഷികളായ കേന്ദ്ര സായുധ പോലീസ് സേനാംഗങ്ങളുടെ കുട്ടികള്ക്കുള്ള സ്കോളര്ഷിപ്പ് കേന്ദ്ര ആഭ്യന്തര മന്ത്രി വിതരണം ചെയ്തു
രാജ്യ സേവനത്തിനിടെ ജീവന് ബലിയര്പ്പിച്ച കേന്ദ്ര സായുധ പോലീസ് സേനകളിലെയും  അസം റൈഫിള്സിലെയും സേനാംഗങ്ങളുടെ 19 സ്കൂള് കുട്ടികള്ക്ക് കേന്ദ്ര ആഭ്യന്തര മന്ത്രി ശ്രീ. രാജ് നാഥ് സിംഗ് ന്യൂഡല്ഹിയില് ഇന്ന് നടന്ന ചടങ്ങില് സ്കോളര്ഷിപ്പ് തുകയ്ക്കുള്ള ചെക്കുകള് വിതരണം ചെയ്തു.
പദ്ധതിയുടെ സ്പോണ്സര്മാരായ സരോജിനി ദാമോദരന് ഫൗണ്ടേഷന്  ഇക്കൊല്ലം ഗുണഭോക്താക്കളായ 265 കുട്ടികള്ക്കുള്ള തുക ഡിജിറ്റല് മാധ്യമത്തിലൂടെ കൈമാറിയിട്ടുണ്ട്. 2016 ല് ആരംഭിച്ച പദ്ധതി പ്രകാരം ഒന്ന് മുതല് നാല് വരെ ക്ലാസ്സുകളിലെ വിദ്യാര്ത്ഥികള്ക്ക് 6,000 രൂപയും, അഞ്ച് മുതല് ഏഴ് വരെ ക്ലാസ്സുകളിലെ വിദ്യാര്ത്ഥികള്ക്ക് 9,000 രൂപയും, എട്ട് മുതല് പന്ത്രണ്ടാം ക്ലാസ്സുവരെയുള്ള വിദ്യാര്ത്ഥികള്ക്ക് 12,000 രൂപയുമാണ് സ്കോളര്ഷിപ്പ് തുക.
ചടങ്ങില് സംസാരിക്കവെ ഈ ചുമതലയേറ്റെടുത്തതിന് ഫൗണ്ടേഷന് മാനേജിംഗ് ട്രസ്റ്റി ശ്രീ. എസ്.ഡി. ഷിബുലാലിനെ കേന്ദ്ര ആഭ്യന്തര മന്ത്രി പ്രത്യേകമായി അഭിനന്ദിച്ചു. രാജ്യത്തിന് വേണ്ടി പരമോന്നത ത്യാഗം അനുഷ്ഠിച്ച കേന്ദ്ര പോലീസ് സേനാംഗങ്ങളോടുള്ള ആദരവിന്റെ പ്രതീകമാണ് ഇതെന്ന് ശ്രീ. രാജ് നാഥ് സിംഗ് പറഞ്ഞു.
കേന്ദ്ര ആഭ്യന്തര മന്ത്രാലയത്തിലെയും, കേന്ദ്ര സായുധ പോലീസ് സേനയിലെയും മുതിര്ന്ന ഉദ്യോഗസ്ഥര്, എസ്.ഡി.എഫ് ഫൗണ്ടേഷന് രക്ഷാധികാരി ശ്രീമതി കുമാരി ഷിബുലാല്, കേന്ദ്ര സായുധ സേനാംഗങ്ങളുടെ കുടുംബാംഗങ്ങള് തുടങ്ങിയവര് ചടങ്ങില് സംബന്ധിച്ചു.
ND/MRD
(Visitor Counter : 75
മന്ത്രിസഭ
സ്വാസിലാന്ഡിന് നികുതിസഹായം നല്കുന്നതിനുള്ള ടി.ഒ.ആര്. ഒപ്പുവെക്കുന്നതിനു മന്ത്രിസഭയുടെ അനുമതി
ഇന്ത്യയും എസ്വറ്റിനിയും തമ്മിലുള്ള അതിരുകളില്ലാത്ത നികുതി പരിശോധക പദ്ധതി  പദ്ധതി പ്രകാരം സ്വാസ്വിലാന്ഡിന്  നികുതിരംഗത്തു സഹായം നല്കുന്നതിനായി ഇന്ത്യന് വിദഗ്ധരെ നിയോഗിക്കുന്നതിനായുള്ള വ്യവസ്ഥകള്  ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി.
(വിശദാംശങ്ങള്:
1. ടി.ഐ.ഡബ്ല്യു.ബി. പദ്ധതി പ്രകാരം കേന്ദ്ര ഗവണ്മെന്റും എസ്വറ്റിനി ഗവണ്മെന്റും ഓരോ വിദഗ്ധരെ പരസ്പരം തെരഞ്ഞെടുത്തിട്ടുണ്ട്.
2. ടി.ഐ.ഡബ്ല്യു.ബി. പദ്ധതി പ്രകാരം എസ്വറ്റിനിക്കു നികുതിരംഗത്തു സഹായം നല്കുന്നതിനായി ഇന്ത്യന് വിദഗ്ധനെ വിട്ടുനല്കുന്നതിനുള്ള വ്യവസ്ഥകള് രൂപീകരിക്കും.
പ്രധാന നേട്ടം:
ടി.ഐ.ഡബ്ല്യു.ബി. പദ്ധതിയിലേക്ക് ഇന്ത്യന് വിദഗ്ധനെ നിയോഗിക്കുന്നത് വികസ്വര രാഷ്ട്രങ്ങളുടെ നികുതിവിഷയങ്ങളില് ശേഷിവര്ധന സാധ്യമാക്കുന്നതി് ഇന്ത്യ നല്കിവരുന്ന സഹായങ്ങള്ക്ക് ഊര്ജം പകരും.
പശ്ചാത്തലം:
യു.എന്.ഡി.പിയും ഒ.ഇ.സി.ഡിയും ചേര്ന്നു നടപ്പാക്കുന്ന ടി.ഐ.ഡബ്ല്യു.ബി. പദ്ധതികൊണ്ട് ഉദ്ദേശിക്കുന്നത് പരിശോധനാ ശേഷി നേടിയെടുക്കുക വഴി ദേശീയ നികുതിഭരണം ശക്തമാക്കുന്നതിനും ഇതു സംബന്ധിച്ച അറിവ് മറ്റു രാഷ്ട്രങ്ങളുമായി പങ്കുവെക്കാനും വികസ്വര രാജ്യങ്ങള്ക്കു പിന്തുണ നല്കുക എന്നതാണ്. നികുതി പരിശോധകര്ക്കു സാങ്കേതിക ജ്ഞാനവും നൈപുണ്യവും ലഭ്യമാക്കുകയും പൊതു പരിശോധനാ രീതികള് പങ്കുവെക്കുകയും വിജ്ഞാനം പകര്ന്നുനല്കുകയും വഴി വിസ്വര രാഷ്ട്രങ്ങളിലെ നികുതിഭരണത്തെ ശക്തിപ്പെടുത്തുക എന്നതാണു ടി.ഐ.ഡബ്ല്യു.ബി. പദ്ധതിയുടെ ലക്ഷ്യം. നികുതി വിഷയങ്ങളിലുള്ള സഹകരണം ശക്തിപ്പെടുത്തുന്നതിനുള്ള രാജ്യാന്തര സമൂഹത്തിന്റെ ശ്രമങ്ങള്ക്കു കരുത്തു പകരുന്നതിനും ആഭ്യന്തര നികുതി സമാഹരണം മെച്ചപ്പെടുത്താനുള്ള വികസ്വര രാഷ്ട്രങ്ങളുടെ ശ്രമങ്ങളെ പിന്തുണയ്ക്കുന്നതിനും ഊന്നല് നല്കിവരുന്നു. വികസ്വര രാഷ്ട്രങ്ങളില് നികുതിവിഷയത്തില് ശേഷിവര്ധന നടത്തുന്ന പ്രവര്ത്തനങ്ങളെ ഇന്ത്യ പിന്തുണച്ചുവരുന്നുണ്ട്. ഈ രംഗത്ത് ആഗോള നേതൃസ്ഥാനത്താണെന്നതിനാല് നികുതിയുമായി ബന്ധപ്പെട്ട എല്ലാ വിഷയങ്ങളിലും വികസ്വര രാഷ്ട്രങ്ങള് തമ്മിലുള്ള സഹകരണം മെച്ചപ്പെടുത്തുന്നതില് ഇന്ത്യക്കു പ്രധാന സ്ഥാനമാണ് ഉള്ളത്.
MRD- 32
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
പൊതു വിതരണ സമ്പ്രദായത്തിലെ ഗുണഭോക്താക്കളെ ആധാറുമായി ബന്ധിപ്പിക്കണം; ഇ- പോസ് യന്ത്രങ്ങള് സ്ഥാപിക്കണം - കേന്ദ്ര ഭക്ഷ്യ മന്ത്രി രാം വിലാസ് പസ്വാന്
പൊതു വിതരണ സമ്പ്രദായത്തിലൂടെ വിതരണം ചെയ്യുന്ന ഭക്ഷ്യധാന്യങ്ങള് യഥാര്ത്ഥ ഗുണഭോക്താക്കളിലെത്തുന്നുണ്ടെന്ന് ഉറപ്പു വരുത്താന് ഗുണഭോക്താക്കളെ ആധാറുമായി ബന്ധിപ്പിക്കണമെന്നും ഇ-പോസ് യന്ത്രങ്ങള് സ്ഥാപിക്കണമെന്നും കേന്ദ്ര ഭക്ഷ്യ, പൊതു വിതരണ, ഉപഭോക്തൃകാര്യ മന്ത്രി ശ്രീ.രാം വിലാസ് പസ്വാന് നിര്ദ്ദേശിച്ചു. ഇങ്ങനെ ചെയ്യുമ്പോള് ഗുണഭോക്താക്കളുടെ എണ്ണം ഉയരുമെങ്കിലും സംസ്ഥാനങ്ങള്ക്കുള്ള വിഹിതം കുറയില്ലെന്ന് അദ്ദേഹം വ്യക്തമാക്കി. ന്യൂഡല്ഹിയില് സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഭക്ഷ്യ, പൊതു വിതരണ ഉപഭോക്തൃകാര്യ മന്ത്രിമാരുടെ നാലാമത് ദേശീയ കൂടിയാലോചനാ യോഗത്തില് സംസാരിക്കുകയായിരുന്നു ശ്രീ. പസ്വാന്.
(അവശ്യ വസ്തുക്കളുടെ വില സ്ഥിരത ഉറപ്പു വരുത്താനും വിലക്കയറ്റം തടയാനും സംസ്ഥാനങ്ങള് കേന്ദ്ര ഗവണ്മെന്റിനോടൊപ്പം ചേര്ന്ന് പ്രവര്ത്തിക്കണമെന്ന് ശ്രീ.രാം വിലാസ് പസ്വാന് ആവശ്യപ്പെട്ടു. വിഭവങ്ങളുടെ ഗുണനിലവാരം മെച്ചപ്പെടുത്താനും തൂക്കം കൃത്യമാണെന്ന് ഉറപ്പുവരുത്തുന്നതിനും ഗവണ്മെന്റ് നിരവധി നടപടികള് സ്വീകരിച്ചതായി അദ്ദേഹം ചൂണ്ടിക്കാട്ടി. പൊതു വിതരണ ശൃംഖല കമ്പ്യൂട്ടര്വത്കരിക്കുന്നതിലും ഗണ്യമായ പുരോഗതിയുണ്ടായതായും 60% ന്യായവില ഷോപ്പുകളിലും ഇ-പോസ് യന്ത്രങ്ങള് സ്ഥാപിച്ചതായും ശ്രീ. പസ്വാന് പറഞ്ഞു.
ഉപഭോക്തൃ ശാക്തീകരണം, സംരക്ഷണം, ക്ഷേമം, ദേശീയ ഭക്ഷ്യ സുരക്ഷാ നിയമത്തിനു കീഴില് ഭക്ഷ്യധാന്യങ്ങള് ഫലപ്രദവും കാര്യക്ഷമവും ലക്ഷ്യത്തിലെത്തുന്നുണ്ടെന്ന് ഉറപ്പാക്കിയുമുള്ള വിതരണം എന്നീ വിഷയങ്ങള് യോഗം ചര്ച്ച ചെയ്തു. ഭക്ഷ്യ സുരക്ഷാ നിയമം എല്ലാ സംസ്ഥാനങ്ങളിലും നടപ്പിലാക്കിയ സാഹചര്യത്തില് പൊതു വിതരണ സമ്പ്രദായത്തിന്റെ പരിഷ്കരണമാണ് യോഗം പ്രധാനമായും ചര്ച്ച ചെയ്തത്.
സംസ്ഥാനങ്ങളില് അവശ്യ വസ്തുക്കളുടെ വില റിപ്പോര്ട്ട് ചെയ്യുന്ന കേന്ദ്രങ്ങള്, ആഴ്ചയില് 7 ദിവസവും വിവര ശേഖരണം നടത്തണമെന്ന് യോഗം തീരുമാനിച്ചു. ഇങ്ങനെ റിപ്പോര്ട്ട് ചെയ്യുന്ന കേന്ദ്രങ്ങള് എണ്ണത്തില് കുറവായ സംസ്ഥാനങ്ങള് കൂടുതല് കേന്ദ്രങ്ങള് സ്ഥാപിക്കണം. പുതുക്കിയ മാര്ഗ്ഗനിര്ദ്ദേശമനുസരിച്ച് തങ്ങളുടെ വില റിപ്പോര്ട്ട് ചെയ്യുന്ന കേ്ര്രന്ദങ്ങളുടെ പ്രവര്ത്തനം ശക്തിപ്പെടുത്താനുള്ള നിര്ദ്ദേശം സംസ്ഥാനങ്ങള് സമര്പ്പിക്കണം.
അവശ്യ സാധന നിയമം പ്രാബല്യത്തില് വരുത്തുന്നത് സംബന്ധിച്ച് കൈക്കൊണ്ട നടപടികള് സംസ്ഥാനങ്ങള് സമര്പ്പിക്കാനും യോഗത്തില് ധാരണയായി.
AM MRD – 532
പ്രത്യേക സേവനങ്ങളും ഫീച്ചറുകളും
'ഗ്രാമോത്സവം' - സംയോജിത ബോധവൽക്കരണ പരിപാടി: കേന്ദ്ര സഹമന്ത്രി വി മുരളീധരൻ നാളെ ഉദ്ഘാടനം നിർവഹിക്കും.
തിരുവനന്തപുരം ആറ്റിങ്ങലില് സംയോജിത ബോധവൽക്കരണ പരിപാടി - ഗ്രാമോത്സവത്തിന്റെ ഉദ്ഘാടനം വിദേശകാര്യ പാര്ലമന്ററികാര്യ സഹമന്ത്രി ശ്രീ വി.മുരളീധരന് നാളെ  രാവിലെ 10.30 ന് നിർവഹിക്കും . ആറ്റിങ്ങല് സണ് ഓഡിറ്റോറിയത്തില് നടക്കുന്ന മൂന്ന് ദിവസത്തെ പരിപാടി കേന്ദ്ര വാര്ത്താ വിതരണ പ്രക്ഷേപണ മന്ത്രാലയത്തിനു കീഴില് തിരുവനന്തപുരത്തുള്ള സെന്ട്രല് ബ്യൂറോ ഓഫ് കമ്യൂണിക്കേഷനാണ് സംഘടിപ്പിക്കുന്നത്. ശ്രീമതി ഒ.എസ്. അംബിക എംഎൽഎ ആധ്യക്ഷ്യം വഹിക്കും. ആറ്റിങ്ങൽ നഗരസഭ വൈസ് ചെയർമാൻ ശ്രീ ജി തുളസീധരൻ പിള്ള , വാർഡ് കൗൺസിലർ ശ്രീമതി ഒ പി ഷീജ , സെന്ട്രല് ബ്യൂറോ ഓഫ് കമ്യൂണിക്കേഷന് കേരള, ലക്ഷദ്വീപ് റീജിയൺ അഡീഷണല് ഡയറക്ടര് ജനറല് ശ്രീ. വി പളനിചാമി, നെഹ്റു യുവ കേന്ദ്ര സംസ്ഥാന ഡയറക്ടർ ശ്രീ എം അനിൽ കുമാർ തുടങ്ങിയവർ പങ്കെടുക്കും. ഗ്രാമോത്സവില് 21ന് കേന്ദ്ര ഗവണ്മെന്റിന്റെ സാമൂഹ്യ സുരക്ഷാ പദ്ധതികള്, വികസന പദ്ധതികള്, തുടങ്ങിയ വിഷയങ്ങളില് വിദഗ്ധര് ക്ലാസുകള് നയിക്കും. ആഗസ്ത് 22ന് പൂക്കളം, നാടന് പാട്ട് തുടങ്ങിയവയിൽ മത്സരങ്ങളും ദേശീയ വിദ്യാഭ്യാസ നയം, സ്റ്റാര്ട്ട് അപ്പ് പദ്ധതികളിലെ അവസരങ്ങള് ഏന്ന വിഷയത്തിൽ ക്ലാസ്സുകളും നടക്കും. 23 ന് തിരുവാതിരകളി മത്സരവും, സ്ത്രീ ശാക്തീകരണ പദ്ധതികള്, സ്ത്രീ സുരക്ഷാ നിയമങ്ങൾ തുടങ്ങിവയിലും ക്ലാസുകൾ നടക്കും. സ്വാതന്ത്ര്യ സമരവുമായി ബന്ധപ്പെട്ട അപൂര്വ ഫോട്ടോ പ്രദര്ശനം, വിവിധ വകുപ്പുകളുടെ സ്റ്റാളുകള്, ആധാര് സേവനങ്ങള്, സൗജന്യ മെഡിക്കല് ക്യാമ്പ് തുടങ്ങിയവയും ഒരുക്കിയിട്ടുണ്ട്.
--NS--
(Visitor Counter : 68
ഷിപ്പിങ് മന്ത്രാലയം
പൊതുജനങ്ങളുടെ നിർദ്ദേശങ്ങളും അഭിപ്രായങ്ങളും തേടുന്നതിനായി “എയ്ഡ്സ് ടു നാവിഗേഷൻ ബിൽ 2020”ന്റെ കരട് ഷിപ്പിംഗ് മന്ത്രാലയം പുറത്തിറക്കി
ഭരണത്തിൽ ജനങ്ങളുടെ പങ്കാളിത്തവും സുതാര്യതയും വർദ്ധിപ്പിക്കുക എന്ന പ്രധാനമന്ത്രി ശ്രീ നരേന്ദ്ര മോദിയുടെ കാഴചപ്പാടിനനുസരിച്ച് , കേന്ദ്ര ഷിപ്പിംഗ് മന്ത്രാലയം എയ്ഡ്സ് ടു നാവിഗേഷൻ ബിൽ-2020 ന്റെ കരട് പൊതുജനങ്ങൾക്കും ബന്ധപ്പെട്ടവർക്കും നിർദേശങ്ങൾ സമർപ്പിക്കാനായി പുറത്തിറക്കി.
ഒൻപത് പതിറ്റാണ്ട് പഴക്കമുള്ള 1927 ലെ ലൈറ്റ്ഹൗസ് ആക്ടിന് പകരമായാണ്, സമുദ്ര രംഗത്ത് ആഗോളതലത്തിലുള്ള മികച്ച സമ്പ്രദായങ്ങൾ,സാങ്കേതിക മുന്നേറ്റങ്ങൾ, ഇന്ത്യയുടെ അന്താരാഷ്ട്ര ബാധ്യതകൾ എന്നിവയ്ക്ക് അനുസൃതമായി എയ്ഡ്സ് ടു മറൈൻ നാവിഗേഷൻ കരട് ബിൽ തയ്യാറാക്കിയിരിക്കുന്നത്.
പുരാതന കൊളോണിയൽ നിയമങ്ങൾ ഒഴിവാക്കി, സമുദ്ര വ്യവസായത്തിന്റെ ആധുനികവും സമകാലികവുമായ ആവശ്യങ്ങൾ നിറവേറ്റാനാണ് ഷിപ്പിംഗ് മന്ത്രാലയം പുതിയ നിയമം കൊണ്ടുവരാൻ തീരുമാനിച്ചതെന്ന് കേന്ദ്ര ഷിപ്പിംഗ് സഹമന്ത്രി മൻസുഖ് മണ്ഡവ്യ പറഞ്ഞു. മറൈൻ നാവിഗേഷൻ രംഗത്തെ അത്യാധുനിക പ്രവണതകൾക്കും സാങ്കേതികവിദ്യകൾക്കും അനുസൃതമായ പുതിയ നിയമങ്ങളാണ് ബിൽ ലക്ഷ്യമിടുന്നതെന്നും അദ്ദേഹം കൂട്ടിച്ചേർത്തു.
ഡയറക്ടറേറ്റ് ജനറൽ ഓഫ് ലൈറ്റ് ഹൗസെസ് ആന്റ് ലൈറ്റ്ഷിപ്പ്സ്  നെ കൂടുതൽ അധികാരങ്ങളും ഉത്തരവാദിത്തങ്ങളും നൽകി ശാക്തീകരിക്കുന്നതിനും കരട് ബിൽ വ്യവസ്ഥ ചെയ്യുന്നു. പൈതൃക വിളക്കുമാടങ്ങൾ  തിരിച്ചറിയുന്നതിനും അവയുടെ വികസനത്തിനും ബിൽ സഹായകമാകും.
കരട് ബില്ലിൽ കുറ്റകൃത്യങ്ങൾ സംബന്ധിച്ച ഒരു പുതിയ പട്ടികയും ഉൾപ്പെടുന്നു.കേന്ദ്ര സർക്കാരും മറ്റ് സ്ഥാപനങ്ങളും പുറപ്പെടുവിക്കുന്ന നിർദ്ദേശങ്ങൾ പാലിക്കാത്തതും, സമുദ്ര യാത്രാ സഹായക സംവിധാനങ്ങളെ തടസ്സപ്പെടുത്തുകയും നശിപ്പിക്കുകയും ചെയ്യുന്നതും കുറ്റകരമാണ്. ഇത്തരം കുറ്റകരമായ പ്രവൃത്തികൾക്ക് കൃത്യമായ പിഴശിക്ഷ കരട് ബില്ലിൽ വ്യവസ്ഥ ചെയ്യുന്നു.
കരട് ബിൽ ഡയറക്ടറേറ്റ് ജനറൽ ഓഫ് ലൈറ്റ്ഹൗസ് ആന്റ് ലൈറ്റ്ഷിപ്പ്സ് വെബ്സൈറ്റായ http://www.dgll.nic.in/Content/926_3_dgll.gov.in.aspx- ൽ ലഭ്യമാണ്. ജനങ്ങൾക്ക് കരട് ബില്ലിനെ സംബന്ധിച്ച നിർദ്ദേശങ്ങളും അഭിപ്രായങ്ങളും atonbill2020[at]gmail[dot]com എന്ന ഇ-മെയിൽ വിലാസത്തിൽ 24.07.2020. നു മുമ്പ് സമർപ്പിക്കാവുന്നതാണ്.(
രാജ്യരക്ഷാ മന്ത്രാലയം
ഡിആർഡിഒ വികസിപ്പിച്ച ‘ഹെലീന’, ‘ധ്രുവാസ്ത്ര’ എന്നീ ടാങ്ക് വേധ വിദൂരനിയന്ത്രിത മിസൈൽ സംവിധാനം വിജയകരമായി പരീക്ഷിച്ചു
ന്യൂഡൽഹി, ഫെബ്രുവരി 19, 2021
മരുഭൂമിയിലെ വിക്ഷേപണ കേന്ദ്രത്തിൽ വച്ച് അഡ്വാൻസ്ഡ് ലൈറ്റ് ഹെലികോപ്റ്റർ  പ്ലാറ്റ്ഫോമിൽ നിന്ന് ഹെലീന , ധ്രുവാസ്ത്ര  എന്നീ ടാങ്ക് വേധ വിദൂരനിയന്ത്രിത മിസൈൽ സംവിധാനത്തിന്റെ സംയുക്ത പരീക്ഷണം വിജയകരമായി നടത്തി. ഡിആർഡിഒ  തദ്ദേശീയമായാണ് മിസൈൽ സംവിധാനങ്ങൾ രൂപകൽപ്പന ചെയ്യുകയും വികസിപ്പിക്കുകയും ചെയ്തത്.
മിസൈലിന്റെ ഏറ്റവും കുറഞ്ഞതും കൂടിയതുമായ ശ്രേണിയിലുള്ള ശേഷി വിലയിരുത്തുന്നതിനായി അഞ്ച് ദൗത്യങ്ങൾ നടത്തി.
നേരിട്ടുള്ള ആക്രമണത്തിലൂടെയും മുകളിൽ നിന്നുള്ള ആക്രമണത്തിലൂടെയും ലക്ഷ്യം ഭേദിക്കാൻ കഴിയുന്ന ലോക്ക് ഓൺ ബിഫോർ ലോഞ്ച്  സംവിധാനത്തിലുള്ള മൂന്നാം തലമുറ ടാങ്ക് വേധ വിദൂരനിയന്ത്രിത മിസൈലുകളാണ് ഹെലീനയും ധ്രുവാസ്ത്രയും. പകലും രാത്രിയും, ഏതു കാലാവസ്ഥയ്ക്കും അനുയോജ്യമായ ഈ സംവിധാനത്തിന് പരമ്പരാഗതവും ആധുനികവുമായ എല്ലാ തരത്തിലുമുള്ള യുദ്ധ ടാങ്കുകളെ തകർക്കാൻ കഴിയും. ലോകത്തെ ഏറ്റവും നൂതനമായ ടാങ്ക് വേധ വിദൂരനിയന്ത്രിത മിസൈൽ സംവിധാനങ്ങളിൽ ഒന്നാണിത്. ഈ മിസൈൽ സംവിധാനം ഇപ്പോൾ പ്രവർത്തന സജ്ജമാണ്.
നേട്ടത്തിൽ രാജ്യരക്ഷ മന്ത്രി ശ്രീ രാജ്നാഥ് സിംഗ് ഡിആർഡിഒയെയും കരസേനയെയും വ്യോമസേനയെയും അഭിനന്ദിച്ചു.
RRTN/SKY
ആരോഗ്യ, കുടുംബക്ഷേമ മന്ത്രാലയം
വിദേശ കോവിഡ്-19 ദുരിതാശ്വാസ സഹായങ്ങളുടെ ദ്രുതഗതിയിലുള്ള വിന്യാസം/വിതരണം സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും കോവിഡ് പരിചരണത്തിനുള്ള തൃതീയ വൈദ്യ സഹായ സംവിധാനം ശക്തിപ്പെടുത്തുന്നു
വിവിധ രാജ്യങ്ങളിൽ നിന്നും സംഘടനകളിൽ നിന്നുമായി, 2021 ഏപ്രിൽ 27 മുതൽ ഇന്ത്യാ ഗവൺമെന്റ് അന്താരാഷ്ട്ര സംഭാവനകളും കോവിഡ്-19 ദുരിതാശ്വാസ മെഡിക്കൽ സാമഗ്രികളും, ഉപകരണങ്ങളുടെ സഹായവും സ്വീകരിക്കുന്നു. ഇത്തരത്തിൽ ലഭിച്ചുകൊണ്ടിരിക്കുന്ന ആഗോള സഹായങ്ങൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി വേഗത്തിൽ എത്തിക്കുന്നതിന് ഇന്ത്യാ ഗവൺമെന്റിന്റെ വിവിധ മന്ത്രാലയങ്ങൾ/വകുപ്പുകൾ സുഗമമായി സഹകരിച്ചു വരികയാണ്.
2021 ഏപ്രിൽ 27 മുതൽ 2021 മെയ് 11 വരെ, 9,284 ഓക്സിജൻ കോൺസെൻട്രേറ്ററുകൾ; 7,033 ഓക്സിജൻ സിലിണ്ടറുകൾ; 19 ഓക്സിജൻ ഉത്പാദന പ്ലാന്റുകൾ; 5,933 വെന്റിലേറ്ററുകൾ/ബൈ പിഎപി; ഏകദേശം 3.44L റെംഡെസിവിർ വൈലുകൾ എന്നിവ റോഡ്, ആകാശ മാർഗം കൈമാറി/വിതരണം ചെയ്തു.
2021 മെയ് 11ന് യുകെ, ഈജിപ്ത്, കുവൈറ്റ്, ദക്ഷിണ കൊറിയ എന്നിവിടങ്ങളിൽ നിന്ന് ലഭിച്ച പ്രധാന ഇനങ്ങളിൽ താഴെ പറയുന്നവ ഉൾപ്പെടുന്നു:
ഓക്സിജൻ കോൺസെൻട്രേറ്റർ - 30+50 = 80ഓക്സിജൻ സിലിണ്ടർ - 300+1290=1590വെന്റിലേറ്ററുകൾ/BiPAP/CPAP - 20
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സ്ഥാപനങ്ങൾക്കും വിദേശ ദുരിതാശ്വാസ സാമഗ്രികൾ അനുവദിക്കുന്നതും വിതരണം ചെയ്യുന്നതും കേന്ദ്ര ആരോഗ്യ മന്ത്രാലയം സമഗ്രമായി നിരീക്ഷിച്ചു വരികയാണ്. ഈ പ്രവർത്തനങ്ങൾ ഏകോപിപ്പിക്കുന്നതിന് 2021 ഏപ്രിൽ 26 മുതൽ മന്ത്രാലയത്തിൽ ഒരു സമർപ്പിത ഏകോപന സെൽ പ്രവർത്തിക്കുന്നു. 2021 മെയ് 2 മുതൽ ഒരു സ്റ്റാൻഡേർഡ് ഓപ്പറേറ്റിംഗ് നടപടിക്രമം മന്ത്രാലയം രൂപപ്പെടുത്തി നടപ്പാക്കിയിട്ടുണ്ട്.
പ്രധാനമന്ത്രിയുടെ ഓഫീസ്
സിവിൽ സർവീസസ് പരീക്ഷയിലെ ജേതാക്കൾക്ക് പ്രധാനമന്ത്രിയുടെ അഭിനന്ദനം
യു പി എസ് സി സിവിൽ സർവീസസ് പരീക്ഷ വിജയിച്ചവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു;
"യു പി എസ് സിസിവിൽ സർവീസസ് പരീക്ഷ വിജയിച്ചവർക്ക് അഭിനന്ദനങ്ങൾ. പൊതു സേവന ത്തിൽ ആവേശകരവും സംതൃപ്തിദായകവുമായ ഒരു ജീവിതം കാത്തിരിക്കുന്നു.
നമ്മുടെ രാജ്യത്തിന്റെ യാത്രയുടെ ഒരു പ്രധാന കാലഘട്ടത്തിൽ പരീക്ഷയിൽ വിജയിച്ചവർക്ക് പ്രധാന ഭരണപരമായ ചുമതലകൾ ഉണ്ടായിരിക്കും.
യുപിഎസ്സി പരീക്ഷ ജയിക്കാത്ത ആ യുവസുഹൃത്തുക്കളോട്, ഞാൻ പറയാൻ ആഗ്രഹിക്കുന്നു- നിങ്ങൾ വളരെ കഴിവുള്ള വ്യക്തികളാണ്. കൂടുതൽ ശ്രമങ്ങൾ നിങ്ങളെ കാത്തിരിക്കുന്നു.
അതേസമയം, പര്യവേക്ഷണം ചെയ്യാൻ കാത്തിരിക്കുന്ന വൈവിധ്യമാർന്ന അവസരങ്ങളാൽ ഇന്ത്യ സമ്പന്നമാണ് . നിങ്ങൾ എന്ത് തീരുമാനിച്ചാലും ആശംസകൾ. "
പ്രധാനമന്ത്രിയുടെ ഓഫീസ്
എക്കാലത്തെയും ഉയർന്ന വരുമാനമുണ്ടാക്കിയതിന് പ്രധാനമന്ത്രി എച്ച്എഎല്ലിനെ അഭിനന്ദിച്ചു
2022-23 സാമ്പത്തിക വർഷത്തിലെ പ്രവർത്തനങ്ങളിൽ നിന്ന് എക്കാലത്തെയും ഉയർന്ന വരുമാനമായ ഏകദേശം 26,500 കോടി രൂപ  നേടിയതിന് എച്ച്എഎല്ലിന്റെ മുഴുവൻ ടീമിനെയും പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു. കഴിഞ്ഞ വർഷത്തെ 24,620 രൂപയെ അപേക്ഷിച്ച് 8% വരുമാന വളർച്ചയാണ് ഈ വർഷം കമ്പനി രേഖപ്പെടുത്തിയത്.
എച്ച്എഎല്ലിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"അസാധാരണം ! ശ്രദ്ധേയമായ തീക്ഷ്ണതയ്ക്കും അഭിനിവേശത്തിനും എച്ച്എഎല്ലിന്റെ മുഴുവൻ ടീമിനെയും ഞാൻ അഭിനന്ദിക്കുന്നു.
രാജ്യരക്ഷാ മന്ത്രാലയം
സ്വകാര്യമേഖലയും ആയി സഹകരിച്ച് സൈനിക് സ്കൂളുകൾ.
ന്യൂഡൽഹി , മാർച്ച് 10,2021
എൻ ജി ഓ കൾ / സ്വകാര്യ സ്കൂളുകൾ/ സംസ്ഥാനങ്ങൾ എന്നിവയുമായി സഹകരിച്ച് രാജ്യത്ത് സൈനിക് സ്കൂളുകൾ സ്ഥാപിക്കുന്നതിനായി ഒരു പുതിയ പദ്ധതി കൊണ്ടുവരാൻ ഗവൺമെന്റ് ആലോചിക്കുന്നു.
സൈനിക സ്കൂളുകളുടെ ധാർമികത,മൂല്യ സമ്പ്രദായം,ദേശീയബോധം എന്നിവയോടൊപ്പം ചേർന്ന് പ്രവർത്തിക്കാൻ താല്പര്യമുള്ള ഗവൺമെന്റ്/ സ്വകാര്യ സ്കൂളുകൾ/ എൻജിഒകൾ എന്നിവരുടെ പങ്കാളിത്തത്തോടെ സ്കൂളുകളിൽ 'സിബിഎസ്ഇ പ്ലസ്' തലത്തിലുള്ള വിദ്യാഭ്യാസ അന്തരീക്ഷം സൃഷ്ടിക്കാനാണ് പദ്ധതി ലക്ഷ്യമിടുന്നത്.
നിലവിലുള്ള/ വരാനിരിക്കുന്ന സ്കൂളുകളെ സൈനിക സ്കൂൾ പാഠ്യപദ്ധതിയ്ക്ക് അനുസൃതമായി പ്രവർത്തിപ്പിക്കാൻ ആണ് പദ്ധതി വിഭാവനം ചെയ്യുന്നത്. സൈനിക സ്കൂൾ സൊസൈറ്റിയുമായി ഈ സ്കൂളുകൾ അഫിലിയേറ്റ് ചെയ്യാനും ഉദ്ദേശമുണ്ട്.
ലോക്സഭയിൽ ഇന്ന് ശ്രീ കൃപാനാഥ് മല്ല ഉൾപ്പെടെയുള്ളവരുടെ ചോദ്യങ്ങൾക്ക് മറുപടിയായി കേന്ദ്ര പ്രതിരോധ സഹമന്ത്രി ശ്രീ ശ്രീപദ് നായിക് എഴുതി നൽകിയ മറുപടിയിലാണ് ഇക്കാര്യം വ്യക്തമാക്കിയത്
IE/SKY
(Visitor Counter : 121
രാസവസ്തു, രാസവളം മന്ത്രാലയം
അഞ്ച് മെഡിക്കൽ ഉപകരണങ്ങളുടെ വിതരണ തലത്തിലുള്ള വ്യാപാര മാർജിൻ 70% ആയി നിജപ്പെടുത്തി
ന്യൂ ഡൽഹി, ജൂലൈ 14, 2021
കോവിഡ് മഹാമാരിയുടെ പരിണാമഗതിയും, മെഡിക്കൽ ഉപകരണങ്ങളുടെ വർദ്ധിച്ചു വരുന്ന ആവശ്യകത കണക്കിലെടുത്തും, കുറഞ്ഞ ചെലവിലുള്ള ആരോഗ്യ സംരക്ഷണം, കോവിഡ് ചികിത്സ എന്നിവ ഉറപ്പാക്കാനും, അഞ്ച് മെഡിക്കൽ ഉപകരണങ്ങളുടെ വിലനിയന്ത്രിക്കാൻ സർക്കാർ തീരുമാനിച്ചു.
പൊതുജനതാത്പര്യം മുൻനിർത്തി 2013 ലെ ഡിപിസിഒ, 19-ാം ഖണ്ഡിക പ്രകാരമുള്ള അസാധാരണ അധികാരങ്ങൾ വിനിയോഗിച്ച്, നാഷണൽ ഫാർമസ്യൂട്ടിക്കൽ പ്രൈസിംഗ് ഏജൻസി  13.07.2021-ന് വിജ്ഞാപനം പുറപ്പെടുവിച്ചു:
 പൾസ് ഓക്സിമീറ്റർ
 രക്തസമ്മർദ്ദ നിരീക്ഷണ ഉപകരണം
 നെബുലൈസർ
 ഡിജിറ്റൽ തെർമോമീറ്റർ
 ഗ്ലൂക്കോമീറ്റർ - എന്നിവയ്ക്ക് വിതരണക്കാരുടെ തലത്തിലുള്ള വ്യാപാര മാർജിൻ 70 ശതമാനം വരെയായി നിജപ്പെടുത്തി.
നേരത്തെ, 2021 ജൂൺ 3 ന് ഓക്സിജൻ കോൺസെൻട്രേറ്റർ ഉപകരണങ്ങൾക്കുള്ള വ്യാപാര മാർജിൻ എൻപിപിഎ നിജപ്പെടുത്തിയിരുന്നു.
വിജ്ഞാപനം ചെയ്ത വ്യാപാര മാർജിന്റെ അടിസ്ഥാനത്തിലുള്ള പുതുക്കിയ എംആർപി ഏഴു ദിവസത്തിനുള്ളിൽ ലഭ്യമാക്കാൻ എൻപിപിഎ ഉത്പാദകർക്കും ഇറക്കുമതി ചെയ്യുന്ന വ്യാപാര സ്ഥാപനങ്ങൾക്കും നിർദ്ദേശം നൽകി. പുതുക്കിയ എംആർപി, എൻപിപിഎ പ്രസിദ്ധീകരിക്കും. പുതുക്കിയ വിലകൾ 2021 ജൂലൈ 20 മുതൽ പ്രാബല്യത്തിൽ വരും.
(ചില്ലറ വ്യാപാരികൾ, ഇടപാടുകാർ, ആശുപത്രികൾ, മറ്റ് ആരോഗ്യ സ്ഥാപനങ്ങൾ തുടങ്ങിയവ ഈ മെഡിക്കൽ ഉപകരണങ്ങളുടെ ഉത്പാദകർ നൽകുന്ന വില വിവരപ്പട്ടിക അതാത് സ്ഥാപനങ്ങളുടെ പരിസരത്ത് വ്യക്തമായി പ്രദർശിപ്പിക്കണം.
വ്യാപാര മാർജിൻ നിജപ്പെടുത്തി ശേഷം പുതുക്കിയ എംആർപി നടപ്പാക്കാത്ത ഉത്പാദകരും ഇറക്കുമതി ചെയ്യുന്ന വ്യാപാര സ്ഥാപനങ്ങളും അമിതമായി ഈടാക്കിയ തുക 15% പലിശയോടൊപ്പം ഒടുക്കേണ്ടി വരും. മരുന്ന്  ഉത്തരവ്, 2013 ലെ വ്യവസ്ഥകൾ പ്രകാരം 100% വരെ പിഴ ഈടാക്കാവുന്നതാണ്. അവശ്യ വസ്തു നിയമം, 1955 ഉം ബാധകമായിരിക്കും. ഉത്തരവ് പാലിക്കുന്നുണ്ടോയെന്ന് സ്റ്റേറ്റ് ഡ്രഗ് കൺട്രോളർമാർ നിരീക്ഷിക്കും.
പുനഃപരിശോധനയ്ക്ക് വിധേയമായി 2022 ജനുവരി 31 വരെ ഉത്തരവ് ബാധകമായിരിക്കും.
പ്രധാനമന്ത്രിയുടെ ഓഫീസ്
ലോക സിംഹ ദിനത്തിൽ സിംഹസംരക്ഷണത്തിൽ തല്പരരായ ഏവരെയും പ്രധാനമന്ത്രി അഭിവാദ്യം ചെയ്തു
ലോക സിംഹ ദിനത്തിൽ സിംഹസംരക്ഷണത്തിൽ താൽപ്പര്യമുള്ള എല്ലാപേരെയും പ്രധാനമന്ത്രി ശ്രീ നരേന്ദ്ര മോദി അഭിവാദ്യം ചെയ്തു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു;
" ഗാംഭീര്യവും , ധൈര്യവുമുള്ളതാണ് സിംഹം. ഏഷ്യാറ്റിക് സിംഹത്തിന്റെ ഭവനമായതിൽ ഇന്ത്യ അഭിമാനിക്കുന്നു. ലോക സിംഹ ദിനത്തിൽ, സിംഹ സംരക്ഷണത്തിൽ താൽപ്പര്യമുള്ള എല്ലാപേരെയും ഞാൻ എന്റെ ആശംസകൾ അറിയിക്കുന്നു. കഴിഞ്ഞ കുറച്ച് വർഷങ്ങളായി ഇന്ത്യയിലെ സിംഹങ്ങളുടെ എണ്ണത്തിലെ വർദ്ധനയിൽ ഒരു സ്ഥിരത കണ്ടതിൽ നിങ്ങൾക്ക് സന്തോഷം ഉണ്ടാകും .
ഞാൻ ഗുജറാത്ത് മുഖ്യമന്ത്രിയായിരുന്നപ്പോൾ, ഗിർ സിംഹങ്ങളുടെ സുരക്ഷിതവും ഭദ്രവുമായ ആവാസവ്യവസ്ഥ ഉറപ്പാക്കുന്നതിനായി പ്രവർത്തിക്കാൻ എനിക്ക് അവസരം ലഭിച്ചു. ആവാസവ്യവസ്ഥകൾ സുരക്ഷിതമാണെന്നും ടൂറിസത്തിന് ഉത്തേജനം ലഭിക്കുന്നുണ്ടെന്നും ഉറപ്പുവരുത്തുന്നതിനായി പ്രാദേശിക സമൂഹങ്ങളും ആഗോള മികച്ച സമ്പ്രദായങ്ങളും ഉൾപ്പെടുന്ന നിരവധി സംരംഭങ്ങൾ ഏറ്റെടുത്തിട്ടുണ്ട്
(
ആരോഗ്യ, കുടുംബക്ഷേമ മന്ത്രാലയം
മുഖവും വായും മറയ്ക്കുന്ന ഗൃഹനിര്മിതസുരക്ഷാ കവചത്തിന്റെ ഉപയോഗത്തെക്കുറിച്ചുള്ള മാര്ഗ്ഗനിര്ദേശങ്ങള്
1. കൊവിഡ് 19 രോഗാണു പകരുന്നതു പ്രതിരോധിക്കാന് ഏറ്റവും പ്രധാനം സാമൂഹിക അകലം പാലിക്കലുംവ്യക്തിശുചിത്വവുമാണ് എന്ന് നമുക്ക് അറിയാം. ചില രാജ്യങ്ങള് പൊതുജനങ്ങള്ക്ക് ഗൃഹനിര്മിത മുഖാവരണത്തിന്റെ ഉപയോഗം നിര്ദേശിക്കുന്നുണ്ട്. വ്യക്തിശുചിത്വം പാലിക്കുന്നതിന് അത്തരം ഗൃഹനിര്മിത മാസ്കുകള് ധരിക്കുന്നത് നല്ല ഒരു രീതിയാണ്. അതിന്റെ ഉപയോഗം പൊതുവായിശുചിത്വപൂര്ണമായ ആരോഗ്യസ്ഥിതി നിലനിര്ത്താന് ഉറപ്പായും സഹായിക്കും.
2. ആരോഗ്യസ്ഥിതിമെച്ചമല്ലാത്തവരും ശ്വസിക്കാന് ബുദ്ധിമുട്ടുന്നവരും ഭവനനിര്മിതവും പുനരുപയോഗം സാധ്യവുമായ മാസ്ക്, പ്രത്യേകിച്ചും വീടിനു പുറത്തു പോകുമ്പോള് ഉപയോഗിക്കണമെന്നാണ് നിര്ദേശം. ഇത് സമൂഹത്തിനു വലിയതോതില്സുരക്ഷ നല്കും.
3. ഈ മാസ്ക് ആരോഗ്യ പ്രവര്ത്തകര്ക്കോകൊവിഡ് 19 രോഗിയുമായി സമ്പര്ക്കത്തില്ഉള്ളവര്ക്കോരോഗികള്ക്കുതന്നെയോശുപാര്ശ ചെയ്യുന്നില്ല. അവര്ക്ക് പ്രത്യേകമായി നിര്മിച്ച മാസ്ക് വേറേയുണ്ട്, അത് ഉപയോഗിക്കണം.
4. അത്തരം രണ്ടു സെറ്റ് മാസ്ക് നിര്മിക്കുകയും ഒന്ന് ഉപയോഗിക്കുമ്പോള് മറ്റേത് കഴുകിയിടുകയുംവേണം. കൈകള് കഴുകല് അപ്പോഴും നിര്ബന്ധം തന്നെയാണ്; മാസ്ക് ധരിക്കുന്നതിനു മുമ്പും കൈകള് കഴുകണം. ഈ മാസ്കുകള് അലസമായി എവിടെയെങ്കിലും വലിച്ചെറിയാതെസുരക്ഷിതമായി ഉപയോഗിക്കണം. സോപ്പുംചൂടുവെള്ളവും ഉപയോഗിച്ച് വൃത്തിയായി കഴുകുകയും നന്നായി ഉണക്കുകയുംചെയ്ത ശേഷമേ ഉപയോഗിക്കാവൂ.
5. വീട്ടില് ലഭ്യമായ തുണികൊണ്ട് ഈ മാസ്ക് ഉണ്ടാക്കാം. തയ്ക്കുന്നതിനു മുമ്പ് നന്നായി കഴുകി വൃത്തിയാക്കി ഉണക്കണം. വായുംമൂക്കും മറയ്ക്കുന്ന വിധം മുഖത്തിനു ചുറ്റും അനായാസം കെട്ടാവുന്ന തരത്തിലായിരിക്കണം ഈ മാസ്കുകള് തയ്യാറാക്കേണ്ടത്.
6. ഒരാള് ഉപയോഗിച്ച മാസ്ക് മറ്റൊരാളുമായി പങ്കുവയ്ക്കരുത്; ഒരു മാസ്ക് ഒരാള് മാത്രമേ ഉപയോഗിക്കാന് പാടുള്ളു. അതുകൊണ്ട് നിരവധി അംഗങ്ങളുള്ള കുടുംബങ്ങളില്ഓരോ അംഗത്തിനും പ്രത്യേകം മാസ്കുകള് വേണം.
https://pibcms.nic.in/WriteReadData/ebooklat/Advisory%20.PDF
(
പ്രധാനമന്ത്രിയുടെ ഓഫീസ്
മുൻ ജാപ്പനീസ് പ്രധാനമന്ത്രി ഷിൻസോ ആബെയുടെ സംസ്കാര ചടങ്ങിൽ പങ്കെടുക്കാൻ പ്രധാനമന്ത്രി ഇന്ന് ടോക്കിയോയിലേക്ക് പുറപ്പെടും
മുൻ ജാപ്പനീസ് പ്രധാനമന്ത്രി ഷിൻസോ ആബെയുടെ സംസ്കാര ചടങ്ങിൽ പങ്കെടുക്കാൻ പ്രധാനമന്ത്രി ശ്രീ നരേന്ദ്ര മോദി ഇന്ന് രാത്രി ജപ്പാനിലെ ടോക്കിയോയിലേക്ക് തിരിക്കും.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു;
"പ്രിയ സുഹൃത്തും ഇന്ത്യ-ജപ്പാൻ സൗഹൃദത്തിന്റെ മികച്ച ചാമ്പ്യനുമായ മുൻ പ്രധാനമന്ത്രി ഷിൻസോ ആബെയുടെ സംസ്കാര ചടങ്ങിൽ പങ്കെടുക്കാൻ ഞാൻ ഇന്ന് രാത്രി ടോക്കിയോയിലേക്ക് പോകുന്നു."
"എല്ലാ ഇന്ത്യക്കാർക്കും വേണ്ടി ഞാൻ പ്രധാനമന്ത്രി കിഷിദയോടും ശ്രീമതി ആബെയോടും ഹൃദയംഗമമായ അനുശോചനം അറിയിക്കുന്നു. അബെ സാൻ വിഭാവനം ചെയ്തതുപോലെ ഇന്ത്യ-ജപ്പാൻ ബന്ധം കൂടുതൽ ശക്തിപ്പെടുത്തുന്നതിന് ഞങ്ങൾ തുടർന്നും പ്രവർത്തിക്കും."
ND
(